CELEX: 62012CN0064
Language: fi
Date: 2012-02-08 00:00:00
Title: Asia C-64/12: Ennakkoratkaisupyyntö, jonka Hoge Raad der Nederlanden (Alankomaat) on esittänyt 8.2.2012 — A. Schlecker, toimien nimellä ”Firma Anton Schlecker” v. M.J. Boedeker

28.4.2012   
            
            
               FI
            
            
               Euroopan unionin virallinen lehti
            
            
               C 126/5
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 8.2.2012 — A. Schlecker, toimien nimellä ”Firma Anton Schlecker” v. M.J. Boedeker
   (Asia C-64/12)
   2012/C 126/09
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Valittaja: A. Schlecker, toimien nimellä ”Firma Anton Schlecker”
   
      Vastapuoli: M.J. Boedeker
   
      Ennakkoratkaisukysymykset
   
   
               1)
            
            
               Onko Rooman yleissopimuksen (1) 6 artiklan 2 kohtaa tulkittava siten, että jos työntekijä työskentelee työsopimuksen perusteella paitsi tavallisesti myös pitkäaikaisesti ja yhtäjaksoisesti samassa maassa, kaikissa tapauksissa on sovellettava kyseisen maan lainsäädäntöä, vaikka kaikki muut olosuhteet viittaavat siihen, että työsopimus liittyy läheisesti toiseen maahan?
            
         
               2)
            
            
               Edellyttääkö 1 kysymykseen annettava myöntävä vastaus sitä, että työsopimuksen tekemisajankohtana tai ainakin työn alkaessa työnantajan ja työntekijän tarkoituksena on ollut se, että työtä tehdään pitkäaikaisesti ja yhtäjaksoisesti samassa maassa, tai että työnantaja ja työntekijä ovat ainakin olleet tietoisia tästä?
            
         
      (1)  Sopimusvelvoitteisiin sovellettavasta laista tehty yleissopimus, joka avattiin allekirjoitettavaksi Roomassa 19.6.1980 (EYVL L 266, s. 1).